title: Direktiva 2008/27/EZ Europskog parlamenta i Vijeća od 11. ožujka 2008. o izmjeni Direktive Vijeća 2001/18/EZ o namjernom uvođenju u okoliš genetski modificiranih organizama, u pogledu provedbenih ovlasti dodijeljenih Komisiji

text:
               15/Sv. 32

               HR

               Službeni list Europske unije

               112

         32008L0027

               L 081/45

               SLUŽBENI LIST EUROPSKE UNIJE

         DIREKTIVA 2008/27/EZ EUROPSKOG PARLAMENTA I VIJEĆA
   od 11. ožujka 2008.
   o izmjeni Direktive Vijeća 2001/18/EZ o namjernom uvođenju u okoliš genetski modificiranih organizama, u pogledu provedbenih ovlasti dodijeljenih Komisiji
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 95.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   nakon savjetovanja s Odborom regija,
   u skladu s postupkom utvrđenim u članku 251. Ugovora (2),
   budući da:

               (1)

               Direktiva 2001/18/EZ Europskog parlamenta i Vijeća (3) predviđa da određene mjere treba usvojiti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (4).

               (2)

               Odluka 1999/468/EZ izmijenjena je Odlukom 2006/512/EZ kojom je uveden regulatorni postupak s kontrolom za usvajanje mjera općeg područja primjene koje su namijenjene izmjeni elemenata temeljnog instrumenta donesenog u skladu s postupkom iz članka 251. Ugovora koji nisu ključni, između ostalog, brisanjem nekih od tih elemenata ili dopunjavanjem instrumenta novim elementima koji nisu ključni.

               (3)

               U skladu s izjavom Europskog parlamenta, Vijeća i Komisije (5) o Odluci 2006/512/EZ, kako bi regulatorni postupak s kontrolom bio primjenjiv na instrumente donesene u skladu s postupkom iz članka 251. Ugovora koji su već na snazi, ti se instrumenti moraju prilagoditi u skladu s primjenjivim postupcima.

               (4)

               Komisiju bi trebalo ovlastiti za usvajanje mjera potrebnih za provedbu Direktive 2001/18/EZ. Te su mjere namijenjene za prilagođavanje određenih priloga, utvrđivanje mjerila za prijavljivanje i određivanje minimalnih pragova. Budući da su te mjere općenitog područja primjene i namijenjene izmjeni elemenata Direktive 2001/18/EZ koji nisu ključni, između ostalog, tako da je dopunjuju novim elementima koji nisu ključni, one se moraju usvojiti u skladu s regulatornim postupkom s kontrolom predviđenim u članku 5.a Odluke 1999/468/EZ.

               (5)

               Direktivu 2001/18/EZ trebalo bi stoga na odgovarajući način izmijeniti.

               (6)

               Budući da su izmjene Direktive 2001/18/EZ uvedene ovom Direktivom tehničke prirode i da se odnose samo na postupak odbora, države članice ih ne moraju prenositi. Stoga nije potrebno utvrđivati odredbe u tu svrhu,

         DONIJELI SU OVU DIREKTIVU:
   Članak 1.
   Izmjene
   Direktiva 2001/18/EZ mijenja se kako slijedi:

               1.

               Članak 16. stavci 2. i 3. zamjenjuju se sljedećim:
               „2.   Utvrđuju se mjerila i zahtjevi iz stavka 1. u vezi s informacijama kao i odgovarajući zahtjevi za sažetak dosjea. Te mjere, namijenjene izmjeni elemenata ove Direktive koji nisu ključni tako da je dopunjuju, usvajaju se nakon savjetovanja s relevantnim Znanstvenim odborom, u skladu s regulatornim postupkom s kontrolom iz članka 30. stavka 3. Mjerila i zahtjevi u vezi s informacijama takvi su da osiguravaju visoku razinu sigurnosti za zdravlje ljudi i okoliš i temelje se na dostupnim znanstvenim dokazima o toj sigurnosti i iskustvima stečenim uvođenjem usporedivih GMO-a.
               Zahtjevi navedeni u članku 13. stavku 2. zamjenjuju se zahtjevima usvojenima u skladu s prvim podstavkom, a primjenjuje se postupak utvrđen u članku 13. stavcima 3., 4., 5. i 6. i člancima 14. i 15.
               3.   Prije pokretanja regulatornog postupka s kontrolom iz članka 30. stavka 3. s ciljem donošenja odluke o mjerilima i zahtjevima iz stavka 1. u vezi s informacijama, Komisija stavlja prijedlog na raspolaganje javnosti. Javnost može uputiti komentare Komisiji u roku od 60 dana. Komisija sve takve komentare zajedno s analizom prosljeđuje Odboru osnovanom u skladu s člankom 30.”

               2.

               Članak 21. stavak 2. zamjenjuje se sljedećim:
               „2.   Za proizvode u kojima se ne mogu isključiti slučajni ili tehnološki neizbježni tragovi odobrenih GMO-a može se utvrditi minimalni prag ispod kojeg se ti proizvodi ne moraju označivati u skladu sa stavkom 1.
               Razine pragova utvrđuju se prema dotičnom proizvodu. Te mjere, namijenjene izmjeni elemenata ove Direktive koji nisu ključni tako da je dopunjuju, usvajaju se u skladu s regulatornim postupkom s kontrolom iz članka 30. stavka 3.”

               3.

               Članak 21. stavak 3. zamjenjuje se sljedećim:
               „3.   Za proizvode namijenjene neposrednoj preradi, stavak 1. ne primjenjuje se na tragove odobrenih GMO-a u omjerima koji nisu veći od 0,9 % ni na niže pragove pod uvjetom da su ti tragovi slučajni ili tehnološki neizbježni.
               Mogu se utvrditi razine pragova iz prvog podstavka. Te mjere, namijenjene izmjeni elemenata ove Direktive koji nisu ključni tako da je dopunjuju, usvajaju se u skladu s regulatornim postupkom s kontrolom iz članka 30. stavka 3.”

               4.

               Članak 23. stavak 2. zamjenjuje se sljedećim:
               „2.   Odluka o mjeri koju poduzima ta država članica donosi se u skladu s regulatornim postupkom iz članka 30. stavka 2. u roku od 60 dana od datuma primitka informacije koju je dostavila država članica. U svrhu računanja roka od 60 dana ne uzima se u obzir razdoblje u kojem Komisija čeka dodatne informacije koje je zatražila od podnositelja prijave ili u kojem traži mišljenje Znanstvenog(-ih) odbora s kojim(-a) se savjetuje. Vrijeme tijekom kojeg Komisija čeka mišljenje Znanstvenog(-ih) odbora s kojim(-a) se savjetuje ne prelazi 60 dana.
               Jednako tako, u obzir se ne uzima ni vrijeme koje Vijeće treba kako bi djelovalo u skladu s regulatornim postupkom iz članka 30. stavka 2.”

               5.

               Članak 26. stavak 2. zamjenjuje se sljedećim:
               „2.   Uvjeti za provedbu stavka 1. utvrđuju se bez dupliciranja ili stvaranja nedosljednosti s odredbama o označivanju utvrđenima u postojećem zakonodavstvu Zajednice. Te mjere, namijenjene izmjeni elemenata ove Direktive koji nisu ključni tako da je dopunjuju, usvajaju se u skladu s regulatornim postupkom s kontrolom iz članka 30. stavka 3. Pritom, ako je primjereno, treba uzeti u obzir odredbe o označivanju koje su države članice utvrdile u skladu sa zakonodavstvom Zajednice.”

               6.

               Članak 27. zamjenjuje se sljedećim:
               „Članak 27.
               Prilagodba prilogâ tehničkom napretku
               Prilagodba odjeljaka C i D Priloga II., priloga III. do VI. i odjeljka C Priloga VII. tehničkom napretku, namijenjena izmjeni elemenata ove Direktive koji nisu ključni, usvaja se u skladu s regulatornim postupkom s kontrolom iz članka 30. stavka 3.”

               7.

               Članak 30. stavak 3. zamjenjuje se sljedećim:
               „3.   Prilikom pozivanja na ovaj stavak, primjenjuju se članak 5.a stavci 1. do 4. i članak 7. Odluke 1999/468/EZ, uzimajući u obzir odredbe njezinog članka 8.”

               8.

               Prvi stavak Priloga II. zamjenjuje se sljedećim:
               „U ovom Prilogu općenito se opisuje cilj koji treba postići, elementi koje treba razmotriti, te opća načela i metodologija koje treba poštovati za provedbu procjene rizika za okoliš iz članaka 4. i 13. Radi lakše provedbe i objašnjenja ovog Priloga mogu se izraditi tehničke smjernice u skladu s regulatornim postupkom iz članka 30. stavka 2.”

               9.

               Uvodni tekst Priloga IV. zamjenjuje se sljedećim:
               „Ovim se Prilogom općenito opisuju dodatne informacije koje treba dostaviti u slučaju prijave za stavljanje na tržište i informacije za zahtjeve za označivanje u pogledu GMO-a kao proizvodâ ili u sastavu proizvodâ koji se stavljaju na tržište, te GMO-a izuzetih na temelju drugog podstavka članka 2. stavka 4. Radi lakše provedbe i objašnjenja ovog Priloga, tehničke smjernice u pogledu, između ostalog, opisa načina na koji se proizvod namjerava koristiti, mogu se izraditi u skladu s regulatornim postupkom iz članka 30. stavka 2. Zahtjevi u pogledu označivanja izuzetih organizama utvrđeni u članku 26. ispunjavaju se davanjem odgovarajućih preporuka za uporabu i ograničenjima uporabe.”

               10.

               Prvi i drugi stavak Priloga VII. zamjenjuju se sljedećim:
               „Ovim se Prilogom općenito opisuje cilj koji treba postići i opća načela koja treba poštovati u izradi plana praćenja iz članka 13. stavka 2., članka 19. stavka 3. i članka 20. Radi lakše provedbe i objašnjenja ovog Priloga, tehničke smjernice mogu se izraditi u skladu s regulatornim postupkom iz članka 30. stavka 2.”

         Članak 2.
   Stupanje na snagu
   Ova Direktiva stupa na snagu sljedećeg dana od dana objave u Službenom listu Europske unije.
   Članak 3.
   Adresati
   Ova je Direktiva upućena državama članicama.

      Sastavljeno u Strasbourgu 11. ožujka 2008.

            Za Europski parlament

            Predsjednik

         H.-G. PÖTTERING

            Za Vijeće

            Predsjednik

         J. LENARČIČ

      (1)  SL C 161, 13.7.2007., str. 45.

      (2)  Mišljenje Europskog parlamenta od 14. studenoga 2007. (još nije objavljeno u Službenom listu) i Odluka Vijeća od 3. ožujka 2008.

      (3)  SL L 106, 17.4.2001., str. 1. Direktiva kako je zadnje izmijenjena Uredbom (EZ) br. 1830/2003 (SL L 268, 18.10.2003., str. 24.).

      (4)  SL L 184, 17.7.1999., str. 23. Odluka kako je izmijenjena Odlukom 2006/512/EZ (SL L 200, 22.7.2006., str. 11.).

      (5)  SL C 255, 21.10.2006., str. 1.


title: 71/162/EEZ: Direktiva Vijeća od 30. ožujka 1971. o izmjeni Direktive od 14. lipnja 1966. o stavljanju na tržište sjemena repe, sjemena krmnog bilja, sjemena žitarica i sjemenskog krumpira, Direktive od 30. lipnja 1969. o stavljanju na tržište sjemena uljarica i predivog bilja i Direktive od 29. rujna 1970. o stavljanju na tržište sjemena povrća

text:
               03/Sv. 56

               HR

               Službeni list Europske unije

               25

         31971L0162

               L 087/24

               SLUŽBENI LIST EUROPSKE UNIJE

         DIREKTIVA VIJEĆA
   od 30. ožujka 1971.
   o izmjeni Direktive od 14. lipnja 1966. o stavljanju na tržište sjemena repe, sjemena krmnog bilja, sjemena žitarica i sjemenskog krumpira, Direktive od 30. lipnja 1969. o stavljanju na tržište sjemena uljarica i predivog bilja i Direktive od 29. rujna 1970. o stavljanju na tržište sjemena povrća
   (71/162/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 43. i 100.,
   uzimajući u obzir prijedlog Komisije,
   uzimajući u obzir mišljenje Skupštine (1),
   uzimajući u obzir mišljenje Gospodarskog i socijalnog odbora,
   budući da je primjereno, zbog razloga navedenih u sljedećim uvodnim izjavama, izmijeniti određene odredbe Direktive Vijeća od 14. lipnja 1966. o stavljanju na tržište sjemena repe (2), kako je izmijenjena Direktivom od 18. veljače 1969. (3), Direktive Vijeća o stavljanju na tržište sjemena krmnog bilja (4), kako je izmijenjena Direktivom od 18. veljače 1969. (5), Direktive Vijeća o stavljanju na tržište sjemena žitarica (6), kako je izmijenjena Direktivom od 18. veljače 1969. (7), Direktive Vijeća o stavljanju na tržište sjemenskog krumpira (8), kako je izmijenjena Direktivom od 18. veljače 1969. (9), Direktive od 30. lipnja 1969. (10) o stavljanju na tržište sjemena uljarica i predivog bilja i Direktive od 29. rujna 1970. (11) o stavljanju na tržište sjemena povrća;
   budući da je zajednički katalog sorti poljoprivrednih biljnih vrsta predviđen u Direktivi Vijeća od 29. rujna 1970. (12);
   budući da se izmjene Priloga koje su u osnovi tehničke naravi trebaju pojednostaviti brzim postupkom;
   budući da je potrebno ubuduće odobriti uporabu samoljepivih oznaka;
   budući da je potrebno proširiti odredbe koje se odnose na usporedba ispitivanja;
   budući da je primjereno podijeliti određene rodove krmnog bilja na nekoliko vrsta koje su najvažnije u poljoprivredi te izmijeniti određene tehničke odredbe;
   budući da u slučaju sjemena uljarica i predivog bilja, vrste ricinus i sezam nije potrebno zadržati u području primjene Direktive; budući da je, s druge strane, potrebno utvrditi posebne odredbe u pogledu jednodomne konoplje,
   DONIJELO JE OVU DIREKTIVU:
   Članak 1.
   Direktiva od 14. lipnja 1966. o stavljanju na tržište sjemena repe mijenja se kako slijedi:

               1.

               Članak 6. zamjenjuje se sljedećim:
               „Države članice osiguravaju da se opis genealoških komponenti koji se može zahtijevati, na zahtjev uzgajivača, smatra povjerljivim.”

               2.

               Članku 11. stavku 1. točki (a) nakon riječi „za certificirano sjeme;” dodaje se sljedeće:
               „odobrava se korištenje samoljepivih oznaka; one se mogu koristiti kao službene plombe;”.

               3.

               Datum naveden u zadnjoj rečenici članka 16. stavka 2. zamjenjuje se datumom 1. srpnja 1972.

               4.

               Članak 20. stavak 1. zamjenjuje se sljedećim:
               „1.   Usporedna ispitivanja Zajednice provode se u Zajednici za naknadnu kontrolu uzoraka certificiranog sjemena repe uzetih tijekom kontrolnog uzorkovanja. Tijekom naknadne kontrole moguće je provjeriti sukladnost s uvjetima koje sjeme mora ispunjavati. Program provođenja testova i njihovi rezultati dostavljaju se Odboru iz članka 21.”

               5.

               Nakon članka 21. dodaje se sljedeći članak:
               „Članak 21.a
               Vijeće, odlučujući na prijedlog Komisije i s obzirom na trenutna znanstvena i tehnička saznanja, usvaja sve izmjene koje je potrebno izvršiti u Prilozima.”

         Članak 2.
   Direktiva od 14. lipnja 1966. o stavljanju na tržište sjemena krmnog bilja mijenja se kako slijedi:

               1.

               U članku 2. stavku 1. točki (A) podtočki (a), riječi:

                           „Agrostis spec.

                           Agrostis”

                     zamjenjuju se sljedećim:

                           „Agrostis canina L. ssp. canina Hwd.

                           Rosulja pasja

                              Agrostis gigantea Roth

                           Rosulja bijela

                              Agrostis stolonifera L.

                           Rosulja vriježasta

                              Agrostis tenuis Sibth.

                           Rosulja tankolisna.”

               2.

               U članku 2. stavku 1. točki (A) podtočki (a), riječi:

                           „Lolium spec.

                           Ljulj”

                     zamjenjuju se sljedećim:

                           „Lolium multiflorum Lam.

                           Talijanski ljulj (uključujući planinski sa zapada)

                              Lolium perenne L.

                           Engleski ljulj

                              Lolium x hybridum Hausskn.

                           Oldenburški ljulj.”

               3.

               U članku 2. stavku 1. točki (A) podtočki (a), riječi:

                           „Poa spec.

                           Vlasnjača”

                     zamjenjuju se sljedećim:

                           „Poa annua L.

                           Vlasnjača jednogodišnja

                              Poa nemoralis L.

                           Vlasnjača šumska

                              Poa palustris L.

                           Vlasnjača močvarna

                              Poa pratensis L.

                           Vlasnjača livadna

                              Poa trivialis L.

                           Vlasnjača obična.”

               4.

               U članku 2. stavku 1. točki (A) podtočki (b), riječi:

                           „Lupinus spec. except Lupinus perennis L.

                           Lupina osim trajne lupine”

                     zamjenjuju se sljedećim:

                           „Lupinus albus L.

                           Lupina bijela slatka

                              Lupinus angustifolius L.

                           Uskolisna lupina

                              Lupinus luteus L.

                           Žutocvjetna lupina.”

               5.

               U članku 2. stavku 1. točki (A) podtočki (b), riječi:

                           „Vicia spec. except Vicia faba major L.

                           Grahorice osim boba”

                     zamjenjuju se sljedećim:

                           „Vicia faba L. ssp. faba var. equina Pers.

                           Stočni bob

                              Vicia faba L. var. minor (Peterm.) bull.

                           Stočni bob

                              Vicia pannonica Crantz

                           Panonska grahorica

                              Vicia sativa L.

                           Jara grahorica

                              Vicia villosa Roth

                           Ozima grahorica.”

               6.

               U članku 3. stavku 1., riječi:

                           „Lolium spec.”

                     zamjenjuju se sljedećim:

                              „Lolium multiflorum Lam.

                                 Lolium perenne L.

                                 Lolium x hybridum Hausskn.”

               7.

               Članak 6. zamjenjuje se sljedećim:
               „Države članice osiguravaju da se opis genealoških komponenti koji se može zahtijevati, na zahtjev uzgajivača, smatra povjerljivim.”

               8.

               U članku 10. stavku 1. točki (a) nakon riječi „za komercijalno sjeme;” dodaje se:
               „odobrava se korištenje samoljepivih oznaka; one se mogu koristiti kao službene plombe;”.

               9.

               Datum naveden u zadnjoj rečenici članka 16. stavka 2. zamjenjuje se datumom 1. srpnja 1972.

               10.

               Članak 20. stavak 1. zamjenjuje se sljedećim:
               „1.   Usporedna ispitivanja Zajednice provode se u Zajednici za naknadnu kontrolu uzoraka osnovnog sjemena, uz iznimku sjemena hibridnih ili sintetičkih sorata, i certificiranog sjemena krmnog bilja uzetih tijekom kontrolnog uzorkovanja. Tijekom naknadne kontrole moguće je provjeriti sukladnost s uvjetima koje sjeme mora ispunjavati. Program provođenja ispitivanja i njihovi rezultati dostavljaju se Odboru iz članka 21.”

               11.

               Nakon članka 21. dodaje se sljedeći članak:
               „Članak 21.a
               Vijeće, odlučujući na prijedlog Komisije i s obzirom na trenutna znanstvena i tehnička saznanja, usvaja sve izmjene koje je potrebno izvršiti u Prilozima.”

               12.

               U Prilogu II. dijelu I. stavku 3. točki (A) podtočki (a), riječi „Agrostis alba” zamjenjuju se riječima „Agrostis gigantea Roth”, a riječi „Lolium multiflorum spec.” riječima „Lolium multiflorum Lam.”

               13.

               U Prilogu II. dijelu I. stavku 3. točki (A) podtočki (b), broj „0,1” zamjenjuje se brojem „1,5” koji označava najveći sadržaj sjemena korova za Hedysarum coronarium L.

               14.

               U Prilogu II. dijelu I. stavku 3. točki (B), dodaje se sljedeća točka:

                           „(f)

                           Broj sjemena Rumex obtusifolius i Rumex crispus ne smije biti veći od 2 u uzorku od 5 grama.”

               15.

               U Prilogu II. dijelu I. stavku 3. točki (C), tekst točke (a) zamjenjuje se sljedećim:

                           „(a)

                           Postotak broja sjemena druge boje ne smije prijeći 2 % u slučaju gorke lupine i 1 % u slučaju ostalih lupina.”

               16.

               U Prilogu II. dijelu III. stavku 4., tekst točke (a) zamjenjuje se sljedećim:

                           „(a)

                           Postotak broja sjemena druge boje ne smije prijeći 4 u slučaju gorke lupine i 2 u slučaju ostalih lupina.”

               17.

               U Prilogu IV. točki (A) podtočki (a) dodaje se sljedeća točka:

                           „10.

                           Za sjeme sorata trava čija proizvodna i uporabna vrijednost nije ispitana u skladu s člankom 4. stavkom 2. točkom (a) Direktive Vijeća od 29. rujna 1970. (13) o zajedničkom katalogu sorti poljoprivrednih biljnih vrsta: ‚nije namijenjeno za proizvodnju krmnog bilja’.

                  (13)  SL L 225, 12.10.1970., str. 1.”"

         Članak 3.
   Direktiva od 14. lipnja 1966. o stavljanju na tržište sjemena žitarica mijenja se kako slijedi:

               1.

               U članku 2. stavku 1. točki (A), riječi:

                           „Zea mays L.

                           Kukuruz”

                     zamjenjuju se sljedećim:

                           „Zea mays L. osim Zea mays convar. microsperma (Koern) iZea mays convar. saccharata (Koern)

                           Kukuruz osim kukuruza kokičara i slatkog kukuruza.”

               2.

               Članak 6. zamjenjuje se sljedećim:
               „Države članice osiguravaju da se opis genealoških komponenti koji se može zahtijevati, na zahtjev uzgajivača, smatra povjerljivim.”

               3.

               U članku 10. stavku 1. točki (a), nakon riječi „druge generacije;” dodaje se:
               „odobrava se korištenje samoljepivih oznaka; one se mogu koristiti kao službene plombe;”.

               4.

               Datum naveden u zadnjoj rečenici članka 16. stavka 2. zamjenjuje se datumom 1. srpnja 1972.

               5.

               Članak 20. stavak 1. zamjenjuje se sljedećim:
               „Usporedna ispitivanja Zajednice provode se u Zajednici za naknadnu kontrolu uzoraka osnovnog sjemena, uz iznimku sjemena hibridnih ili sintetičkih sorata, i certificiranog sjemena svih vrsta žitarica uzetih tijekom kontrolnog uzorkovanja. Tijekom naknadne kontrole moguće je provjeriti sukladnost s uvjetima koje sjeme mora ispunjavati. Program provođenja ispitivanja i njihovi rezultati dostavljaju se Odboru iz članka 21.”

               6.

               Nakon članka 21. dodaje se sljedeći članak:
               „Članak 21.a
               Vijeće, odlučujući na prijedlog Komisije i s obzirom na trenutna znanstvena i tehnička saznanja, usvaja sve izmjene koje je potrebno izvršiti u Prilozima.”

         Članak 4.
   Direktiva od 14. lipnja 1966. o stavljanju na tržište sjemenskog krumpira mijenja se kako slijedi:

               1.

               Briše se članak 5.

               2.

               U članku 14. stavku 1. dodaje se sljedeća rečenica:
               „Ispunjavanje drugih minimalnih uvjeta utvrđenih u Prilogu I. također je moguće provjeriti tijekom usporednih ispitivanja.”

               3.

               Datum naveden u zadnjoj rečenici članka 15. stavka 2. zamjenjuje se datumom 1. srpnja 1972.

               4.

               Nakon članka 19. dodaje se sljedeći članak:
               „Članak 19.a
               Vijeće, odlučujući na prijedlog Komisije i s obzirom na trenutna znanstvena i tehnička saznanja, usvaja sve izmjene koje je potrebno izvršiti u Prilozima.”

         Članak 5.
   Direktiva od 30. lipnja 1969. o stavljanju na tržište sjemena uljarica i predivog bilja mijenja se kako slijedi:

               1.

               U članku 2. brišu se riječi „Ricinus communis L – Ricinus” i „Sesamum orientale L – Sezam” te sva pozivanja na ricinus i sezam.

               2.

               Članku 2. stavku 1. dodaje se sljedeće:

                           (a)

                           na kraju odjeljka B točke (b), riječi:
                           „ili, prema potrebi, ‚certificirano sjeme, treća generacija’,”;

                           (b)

                           u odjeljku C, prije riječi „konoplja”, riječ „dvodomna”;

                           (c)

                           u odjeljku D, nakon riječi „kikiriki”, riječ „jednodomna konoplja”;

                           (d)

                           u odjeljku D točki (b), nakon riječi „certificirano sjeme, druga generacija”, riječi:
                           „ili, prema potrebi, kategorije ‚certificirano sjeme, treća generacija’,”;

                           (e)

                           na kraju odjeljka E točke (b), riječi:
                           „ili, prema potrebi, koje je namijenjeno za proizvodnju sjemena kategorije ‚certificirano sjeme, treća generacija’,”;

                           (f)

                           nakon odjeljka E, sljedeća točka:

                                       „Ea.

                                       Certificirano sjeme, druge generacije (jednodomna konoplja): sjeme

                                       (a)

                                       koje izravno potječe od certificiranog sjemena prve generacije koje je bilo određeno i službeno kontrolirano posebno za proizvodnju certificiranog sjemena druge generacije;

                                       (b)

                                       namijenjeno za proizvodnju konoplje koja će biti požnjevena u cvatu;

                                       (c)

                                       koje ispunjava uvjete utvrđene u prilozima I. i II. za certificirano sjeme; i

                                       (d)

                                       za koje je pri službenom pregledu ustanovljeno da ispunjava gore navedene uvjete.”

               3.

               Članak 6. zamjenjuje se sljedećim:
               „Države članice osiguravaju da se opis genealoških komponenti, koji se može zahtijevati, na zahtjev uzgajivača, smatra povjerljivim.”

               4.

               U članku 10. stavku 1. nakon riječi „za komercijalno sjeme;” dodaje se:
               „odobrava se korištenje samoljepivih oznaka; one se mogu koristiti kao službene plombe;”.

               5.

               Datum naveden u zadnjoj rečenici članka 15. stavka 2. zamjenjuje se datumom 1. srpnja 1973.

               6.

               Članak 19. stavak 1. zamjenjuje se sljedećim:
               „1.   Usporedba ispitivanja Zajednice provode se u Zajednici za naknadnu kontrolu uzoraka osnovnog sjemena, uz iznimku sjemena hibridnih ili sintetičkih sorata, i certificiranog sjemena svih vrsta uljarica i predivog bilja uzetih tijekom kontrolnog uzorkovanja. Tijekom naknadne kontrole moguće je provjeriti sukladnost s uvjetima koje sjeme mora ispunjavati. Program provođenja ispitivanja i njihovi rezultati dostavljaju se Odboru iz članka 20.”

               7.

               Nakon članka 20. dodaje se sljedeći članak:
               „Članak 20.a
               Vijeće, odlučujući na prijedlog Komisije i s obzirom na trenutna znanstvena i tehnička saznanja, usvaja sve izmjene koje je potrebno izvršiti u Prilozima.”

               8.

               U Prilogu I. dijelu 5. i Prilogu II. dijelu 1. stavku 2. točki (A), brišu se riječi „ricinus”, „Ricinus communis”, „Sesamum orientale L” i svi navodi povezani s njima.

               9.

               U Prilogu II. dijelu 1. stavku 2. točki (B) podtočki (e), riječi „Linum usitatissimum” zamjenjuju se riječima „Cannabis sativa”.

         Članak 6.
   Direktiva od 29. rujna 1970. o stavljanju na tržište sjemena povrća mijenja se kako slijedi:

               1.

               Članak 39. stavak 1. zamjenjuje se sljedećim:
               „1.   Usporedba ispitivanja Zajednice provode se u Zajednici za naknadnu kontrolu uzoraka osnovnog sjemena, uz iznimku sjemena hibridnih ili sintetičkih sorata, i certificiranog ili standardnog sjemena povrća uzetih tijekom kontrolnog uzorkovanja. Tijekom naknadne kontrole moguće je provjeriti sukladnost s uvjetima koje sjeme mora ispunjavati. Program provođenja ispitivanja i njihovi rezultati dostavljaju se Odboru iz članka 40.”

               2.

               Nakon članka 40. dodaje se sljedeći članak:
               „Članak 40.a
               Vijeće, odlučujući na prijedlog Komisije i s obzirom na trenutna znanstvena i tehnička saznanja, usvaja sve izmjene koje je potrebno izvršiti u Prilozima.”

         Članak 7.
   Države članice donose potrebne zakone i druge propise za usklađivanje s:

               (a)

               odredbama članka 1. stavka 3., članka 2. stavka 9., članka 3. stavka 4., članka 4. stavka 3. i članka 5. stavaka 1., 2. i 7. s učinkom od 1. srpnja 1970.;

               (b)

               najkasnije do 1. srpnja 1972., odredbama iz članka 1. stavka 1., članka 2. stavaka 7. i 17., članka 3. stavka 2., članka 4. stavka 1., članka 5. stavka 3. i članka 6.;

               (c)

               najkasnije do 1. srpnja 1971., drugim odredbama ove Direktive.

         Članak 8.
   Ova je Direktiva upućena državama članicama.

      Sastavljeno u Bruxellesu, 30. ožujka 1971.

            Za Vijeće

            Predsjednik

         M. SCHUMANN

      (1)  SL C 101, 4.8.1970., str. 44.

      (2)  SL 125, 11.7.1966., str. 2290/66.

      (3)  SL L 48, 26.2.1969., str. 4.

      (4)  SL 125, 11.7.1966., str. 2298/66.

      (5)  SL L 48, 26.2.1969., str. 8.

      (6)  SL 125, 11.7.1966., str. 2309/66.

      (7)  SL L 48, 26.2.1969., str. 1.

      (8)  SL 125, 11.7.1966., str. 2320/66.

      (9)  SL L 48, 26.2.1969., str. 7.

      (10)  SL L 169, 10.7.1969., str. 3.

      (11)  SL L 225, 12.10.1970., str. 7.

      (12)  SL L 225, 12.10.1970., str. 1.


title: Direktiva Komisije 2007/17/EZ od 22. ožujka 2007. o izmjeni Direktive Vijeća 76/768/EEZ o kozmetičkim proizvodima u svrhu prilagodbe tehničkom napretku priloga III. i VI.  Tekst značajan za EGP

text:
               13/Sv. 025

               HR

               Službeni list Europske unije

               15

         32007L0017

               L 082/27

               SLUŽBENI LIST EUROPSKE UNIJE

               22.03.2007.

      DIREKTIVA KOMISIJE 2007/17/EZ
   od 22. ožujka 2007.
   o izmjeni Direktive Vijeća 76/768/EEZ o kozmetičkim proizvodima u svrhu prilagodbe tehničkom napretku priloga III. i VI.
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode (1), a posebno njezin članak 8. stavak 2.,
   nakon savjetovanja sa Znanstvenim odborom za proizvode široke potrošnje,
   budući da:

               (1)

               Prilog VI. Direktivi 76/768/EEZ utvrđuje popis konzervansa koje mogu sadržavati kozmetički proizvodi. Tvari iz popisa u Prilogu VI. koje su označene simbolom (*) mogu se upotrebljavati u drugim koncentracijama od navedenih u Prilogu ako se ne upotrebljavaju kao konzervansi, ako je posebna namjena vidljiva na opremi proizvoda. Međutim, upotreba tih tvari može se ograničiti u drugim prilozima toj Direktivi.

               (2)

               Tvari navedene u Prilogu VI. koje nisu označene simbolom (*) ne smiju se upotrebljavati u drugim koncentracijama osim onih navedenih u tom Prilogu i ostala ograničenja postavljena u njemu također se primjenjuju ako se te tvari upotrebljavaju za posebne namjene.

               (3)

               Znanstveni odbor za proizvode široke potrošnje, dalje u tekstu „SCCP”, dao je mišljenje u kojem se navodi da ograničenja za razinu upotrebe i upozorenja u Prilogu VI. treba također primjenjivati ako se konzervansi označeni simbolom (*) upotrebljavaju za posebne namjene.

               (4)

               Komisija je stoga pozvala industriju da priloži dokumentaciju o sigurnosti za tvari navedene sa simbolom (*) kada se upotrebljavaju u višim koncentracijama za ostale posebne namjene.

               (5)

               Temeljem te priložene dokumentacije o sigurnosti SCCP je zaključio da je sigurna upotreba nekih konzervansa iz Priloga VI. u većim koncentracijama za druge posebne namjene.

               (6)

               Sigurne granične vrijednosti koncentracije konzervansa ako se oni upotrebljavaju za druge posebne namjene treba uključiti u Prilog III. Direktivi 76/768/EEZ. Zbog jasnoće treba označiti za odgovarajuće unose u Prilog III. da su iste tvari navedene u Prilogu VI. toj Direktivi.

               (7)

               Na tvari koje SCCP ne smatra sigurnima ako se upotrebljavaju za ostale posebne namjene u koncentracijama različitima od onih navedenih u Prilogu VI. primjenjuju se ograničenja koja su u tom Prilogu navedena za konzervanse. Stoga se u Prilogu VI. simbol (*) za te tvari treba brisati.

               (8)

               Sve tvari koje se mogu upotrebljavati u kozmetičkim proizvodima za ostale posebne namjene u koncentracijama većima od onih navedenih u Prilogu VI. trebaju biti označene simbolom (*) kako bi se osigurao usklađeni pristup.

               (9)

               Osim toga, SCCP je smatrao da je za upotrebu konzervansa sigurno povećati najveću koncentraciju benzojske kiseline i njenih natrijevih soli u proizvodima koji se ispiru i proizvodima za njegu usta te povećati najveću vrijednost koncentracije cinkovog piritiona u proizvodima za kosu koji se ispiru. Prikladno je stoga sukladno tome izmijeniti referentne brojeve 1 i 8 Priloga VI. Direktivi 76/768/EEZ.

               (10)

               SCCP također smatra da ni jedan kozmetički proizvod ne bi smio sadržavati metildibromo glutaronitril, jer nisu bile utvrđene razine sigurne upotrebe u kozmetičkim proizvodima koji ostaju na površini i u proizvodima koji se ispiru. Zato je potrebno navedenu tvar brisati iz referentnog broja 36 u Prilogu VI. Direktivi 76/768/EEZ.

               (11)

               Direktivu 76/768/EEZ treba stoga na odgovarajući način izmijeniti.

               (12)

               Mjere predviđene ovom Direktivom u skladu su s mišljenjem Stalnog odbora za kozmetičke proizvode,

         DONIJELA JE OVU DIREKTIVU:
   Članak 1.
   Prilozi III. i VI. Direktivi 76/768/EEZ mijenjaju se u skladu s Prilogom ovoj Direktivi.
   Članak 2.
   Države članice poduzimaju sve potrebne mjere kako bi se osiguralo da nakon 23. ožujka 2008. ni proizvođači u Zajednici ni uvoznici s poslovnim nastanom u Zajednici ne stavljaju na tržište kozmetičke proizvode koji ne udovoljavaju zahtjevima ove Direktive.
   Države članice poduzimaju sve potrebne mjere kako bi se osiguralo da se ti proizvodi ne prodaju ili isporučuju krajnjem potrošaču nakon 23. lipnja 2008.
   Članak 3.
   1.   Države članice donose zakone i druge propise potrebne za usklađivanje s ovom Direktivom najkasnije do 23. rujna 2007. One Komisiji odmah dostavljaju tekstove dotičnih odredbi i tablicu o međusobnom odnosu dotičnih odredbi i ove Direktive.
   Kad države članice donose ove odredbe, one sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog zakonodavstva koje donesu u području na koje se odnosi ova Direktiva.
   Članak 4.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 5.
   Ova je Direktiva upućena državama članicama.

      Sastavljeno u Bruxellesu 22. ožujka 2007.

            Za Komisiju

         Günter VERHEUGEN

            Potpredsjednik

      (1)  SL L 262, 27.9.1976., str. 169. Direktiva kako je zadnje izmijenjena Direktivom Komisije 2007/1/EZ (SL L 25, 1.2.2007., str. 9.).
   PRILOG
   Direktiva 76/768/EEZ mijenja se kako slijedi:

               (1)

               Prilog III. dio 1. mijenja se kako slijedi:
               Dodaju se referentni brojevi od 98 do 101:

                           Referentni br.

                           Tvar

                           Ograničenja

                           Uvjeti za uporabu i upozorenja koja moraju biti tiskana na naljepnici

                           Područje primjene i/ili uporabe

                           Najveća dopuštena koncentracija u gotovom kozmetičkom proizvodu

                           Ostala ograničenja i uvjeti

                           a

                           b

                           c

                           d

                           e

                           f

                           „98

                           Salicilna kiselina (1)

                           (CAS br. 69-72-7)

                                       a)

                                       Proizvodi za kosu koji se ispiru

                                       b)

                                       Ostali proizvodi

                                       a)

                                       3,0 %

                                       b)

                                       2,0 %

                           Ne rabiti u proizvodima namijenjenima djeci mlađoj od tri godine osim u šamponima.

                           Ne rabiti u proizvodima namijenjenima djeci mlađoj od tri godine (2)

                           99

                           Anorganski sulfiti i bisulfiti (3)

                                       a)

                                       Oksidacijski proizvodi za bojenje kose

                                       b)

                                       Proizvodi za ravnanje kose

                                       c)

                                       proizvodi za samotamnjenje lica

                                       d)

                                       Ostali proizvodi za samotamnjenje

                                       a)

                                       0,67 % izraženo kao slobodni SO2

                                       b)

                                       6,7 % izraženo kao slobodni SO2

                                       c)

                                       0,45 % izraženo kao slobodni SO2

                                       d)

                                       0,40 % izraženo kao slobodni SO2

                           Za druge namjene osim onih za sprečavanje razvoja mikroorganizama u proizvodu. Svrha mora biti razvidna na opremi proizvoda.

                           100

                           Triklokarban (4)

                           (CAS br. 101-20-2)

                           Proizvodi koji se ispiru

                           1,5 %

                           Kriteriji čistoće:

                                       3,3’,4,4’-tetrakloroazobenzen ≤ 1 ppm

                                       3,3’,4,4’-tetrakloroazoksibenzen ≤ 1 ppm

                                 Za druge namjene osim onih za sprečavanje razvoja mikroorganizama u proizvodu.
                           Svrha mora biti razvidna na opremi proizvoda.

                           101

                           Cinkov pirition (5)

                           (CAS br. 13463-41-7)

                           Proizvodi koji ostaju na kosi

                           0,1 %

                           Za druge namjene osim onih za sprečavanje razvoja mikroorganizama u proizvodu Svrha mora biti razvidna na opremi proizvoda

               (2)

               Prilog VI. dio 1. mijenja se kako slijedi:

                           a)

                           U stupcu b simbol „(*)” briše se za referentne brojeve 1, 2, 4, 7, 12, 14, 18, 19, 21, 22, 24, 25, 26, 27, 28, 29, 30, 32, 33, 35, 37, 42 i 47.

                           b)

                           U stupcu b simbol „(*)” dodaje se referentnim brojevima 5 i 43.

                           c)

                           Referentni broj 1 zamjenjuje se sljedećim:

                                       Referentni br.

                                       Tvar

                                       Najveća dopuštena koncentracija

                                       Ograničenja i uvjeti

                                       Uvjeti za uporabu i upozorenja koja moraju biti tiskana na naljepnici

                                       a

                                       b

                                       c

                                       d

                                       e

                                       „1

                                       Benzojeva kiselina (CAS br. 65-85-0) i njezina natrijeva sol (CAS No 532-32-1)

                                       Proizvodi koji se ispiru, osim proizvoda za njegu usta: 2,5 % (kiselina)
                                       Proizvodi za njegu usta: 1,7 % (kiselina)
                                       Proizvodi koji ostaju: 0,5 % (kiselina)

                                       1.a

                                       Soli benzojeve kiseline osim onih navedenih pod referentnim brojem 1 i esteri benzojeve kiseline

                                       0,5 % (kiselina)”

                           d)

                           Referentni broj 8 zamjenjuje se sljedećim:

                                       Referentni br.

                                       Tvar

                                       Najveća dopuštena koncentracija

                                       Ograničenja i uvjeti

                                       Uvjeti za uporabu i upozorenja koja moraju biti tiskana na naljepnici

                                       a

                                       b

                                       c

                                       d

                                       e

                                       „8

                                       Cinkov pirition (*)
                                       (CAS br. 13463-41-7)

                                       Proizvodi za kosu: 1,0 %
                                       Ostali proizvodi: 0,5 %

                                       Samo proizvodi koji se ispiru.
                                       Ne rabiti u proizvodima za oralnu higijenu.”

                           e)

                           Referentni broj 36 briše se.

      (1)  Kao konzervans, vidjeti Prilog VI. dio 1., br. 3.

      (2)  Samo za proizvode koji se mogu rabiti za djecu ispod tri godine i koji ostaju produženo u doticaju s kožom.

      (3)  Kao konzervans, vidjeti Prilog VI. dio 1., br. 9.

      (4)  Kao konzervans, vidjeti Prilog VI. dio 1., br. 23.

      (5)  Kao konzervans, vidjeti Prilog VI. dio 1., br. 8.”